Liemarvin Bonevacia

Liemarvin Bonevacia (født 5. april 1989 i Willemstad) er en curaçaosk friidrettsutøver som konkurrerer i sprintløp og representerer Nederland. Han representerte Individuelle deltakere under Sommer-OL 2012, der han ble utslått i semifinalen på 400 meter. Hans fremste internasjonale meritt er bronse på 400 meter fra EM i friidrett 2016.

 Idrettskarriere 
2010
Bonevacia deltok i U23-NACAC-mesterskapet i friidrett 2010, der han kom på tolvteplass på 400 meter og 13.-plass på 200 meter. Han deltok også på De nederlandske Antillers stafettlag som satte ny nasjonal rekord på 4 × 400 meter, med tiden 3:15,66, og endte på sjetteplass.Tilastopaja Oy - NACAC  Miramar FL  USA  9 - 11 July, besøkt 7. mars 2017. Dette mesterskapet er for utøvere fra Nord- og Mellom-Amerika, samt Karibia.

2011
Under CAC-mesterskapet i friidrett 2011 deltok han på 400 meter, og fikk 14. beste tid i innledningsheatet, og nådde dermed ikke finalen. På 4 × 100 meter stafett kom Curaçao på niendeplass i innledningsheatet, og nådde ikke finalen. Han deltok også i Sommeruniversiaden 2011, der han ble slått ut i semifinalen på 200 meter, med 26. beste tid. Her satte han personlig rekord i innledningsheatet med 21,45 sekunder. Han deltok også på 400 meter, der han også ble slått ut i semifinalen, med tiden 48,26.

2012
Bonevacia var én av fire deltakere som var Individuelle deltakere under Sommer-OL 2012. Han deltok der på 400 meter, og satte ny personlig rekord i innledningsheatet, med tiden 45,60. Men, han skadet baksiden av låret (hamstring) i semifinalen, og endte der sist, og nådde dermed ikke finalen.IOC - London 2012 - Athletics 400m men, besøkt 7. mars 2017.

2013
Nederland deltok i First League (nest øverste divisjon) i Lag-EM i friidrett 2013, og kom der på tredjeplass på 4 × 400 meter med Bonevacia på laget. Individuelt kom han på fjerdeplass på 400 meter, med tiden 47,38. Nederland kom på tredjeplass sammenlagt i First League i dette mesterskapet, og rykket dermed opp til Super League i 2014.European Athletics - European Athletics Team Championships First League - Dublin 2013, besøkt 8. mars 2017. Han representerte også Nederland under VM i friidrett 2013, der han deltok på 4 × 100 meter stafett. Nederland nådde her finalen, og endte på femteplass.

2014
I EM i friidrett 2014 deltok han på 400 meter og 4 × 400 meter stafett. På 400 meter fikk han 18. beste tid i semifinalen, med 46,38, og nådde ikke finalen. På 4 × 400 meter ble Nederland forstyrret i første veksling, og mistet stafettpinnen, men etter at de leverte inn protest fikk de løpe på nytt senere på dagen. De løp da på 3:05,93, og fikk 11. beste tid i innledningsheatet, og nådde dermed ikke finalen.European Athletics - European Athletics Championships - Zurich 2014, besøkt 8. mars 2017.

Han ble nederlandsk mester på 400 meter for første gang i 2014. Han satte da ny nederlandsk rekord med tiden 45,41.

2015
I innendørssesongen 2015 vant han 400 meter under det nederlandske innendørsmesterskapet, med tiden 46,54. Han deltok også i EM i friidrett innendørs 2015 i Praha, men ble slått ut i innledningsheatet, med 20. beste tid.

Han vant både 200 og 400 meter under det nederlandske mesterskapet utendørs, og han vant 400 meter under Flame Games 2015. I mai deltok han på Nederlands lag på 4 × 400 meter stafett under IAAF World Relays 2015, men de fullførte ikke løpet. I Lag-EM i friidrett 2015 var Nederland tilbake i First League, og Bonevacia løp 400 meter, der han kom på andreplass bak tsjekkiske Pavel Maslak. Nederland kom også på andreplass på 4 × 400 meter, og endte på tredjeplass sammenlagt, slik at de rykket opp til Super League i 2017.

I august representerte han Nederland under VM i friidrett 2015, og på 400 meter satte han ny nederlandsk rekord på 400 meter i innledningsheatet med 44,72 sekunder.IAAF - 15TH IAAF World Championships - 400 metres men, besøkt 8. mars 2017. I semifinalen løp han på 45,65, og gikk ikke til finalen. Han deltok også på 4 × 100 meter, men Nederland fikk der åttende beste tid i innledningsheatet, og gikk ikke til finalen.

2016
I VM i friidrett innendørs 2016 deltok han på 400 meter. Han løp på 47,48 i innledningsheatet, som var 19. beste tid, og gikk dermed ikke videre til semifinalene.IAAF - World Indoor Championships - 400 Metres Men - Round 1, besøkt 8. mars 2017.

Utendørs representerte han Nederland under EM i friidrett 2016, og på 400 meter løp han inn til bronse, bak Martyn Rooney og Pavel Maslák. Han deltok også på Nederlands stafettlag på 4 × 400 meter, som kom på syvendeplass. Han satte personlig rekord på 100 meter 30. april med tiden 10,61, og han ble nederlandsk mester på 400 meter for tredje gang i juni. Han deltok i Sommer-OL 2016 i Rio, men ble slått ut i semifinalen på 400 meter, der han løp på 45,03. På 4 × 100 meter kom Nederland sist i mål i sitt kvalifiseringsheat, og nådde ikke finalen der.

2017
Under det nederlandske mesterskapet innendørs 2017 vant Bonevacia 400 meter. Han deltok deretter i EM i friidrett innendørs 2017, der han tok bronse på 400 meter med ny nederlandsk rekord på 46,26.

2021
Han vant sølv for Nederland på 4 × 400 meter under Sommer-OL 2020 i Tokyo.

 2022 
I VM i friidrett 2022 i Eugene løp han på Nederlands lag som tok sølv på 4 × 400 meter blandet stafett.

 Referanser 

 Eksterne lenker 

  Profil hos European Athletics
  Profil hos All-Athletics 

Kategori:Personer fra Willemstad
Kategori:Curaçaoske sprintere
Kategori:Nederlandske sprintere
Kategori:Olympiske sølvmedaljevinnere for Nederland
Kategori:EM-bronsemedaljevinnere i friidrett for Nederland
Kategori:Individuelle deltakere under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Nederland under VM i friidrett 2015
Kategori:Deltakere for Nederland under EM i friidrett 2016
Kategori:Deltakere for Nederland under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Nederland under EM i friidrett innendørs 2017
Kategori:Deltakere for Nederland under VM i friidrett 2017
Kategori:Deltakere for Nederland under EM i friidrett innendørs 2021
Kategori:Medaljevinnere under Sommer-OL 2020
Kategori:Deltakere for Nederland under Sommer-OL 2020
Kategori:Friidrettsutøvere under Sommer-OL 2020
Kategori:VM-sølvmedaljevinnere i friidrett for Nederland
Kategori:Deltakere for Nederland under VM i friidrett 2022
Kategori:Deltakere for Nederland under EM i friidrett 2022
Kategori:Deltakere for Nederland under EM i friidrett innendørs 2023
Kategori:Deltakere for Nederland under VM i friidrett 2023
Kategori:Deltakere for Nederland under VM i friidrett innendørs 2024
Kategori:Deltakere for Nederland under EM i friidrett 2024
Kategori:Europamestere i friidrett innendørs for Nederland
Kategori:Deltakere for Nederland under VM i friidrett 2025